turjo4nis/wikipedia-bn-dump-20250701 huggingface dataset:
বাংলাবান্ধা ইউনিয়ন

বাংলাবান্ধা বাংলাদেশের রংপুর বিভাগের পঞ্চগড় জেলার অন্তর্গত তেঁতুলিয়া উপজেলার  একটি ইউনিয়ন। এটি বাংলাদেশের সর্ব উত্তরের ইউনিয়ন। বাংলাদেশের সর্ব উত্তরের স্থলবন্দরটিও এখানে অবস্থিত।

আয়তন 
বাংলাবান্ধা ইউনিয়নের আয়তন ৫,১৯৪ একর (২১.০২ বর্গ কিলোমিটার।

অবস্থান 
তেঁতুলিয়া উপজেলা সদর থেকে বাংলাবান্ধা ইউনিয়নের দূরত্ব ১২ কিলোমিটার। হিমকন্যা নামে খ্যাত এ ইউনিয়নের কার্যালয়টি পঞ্চগড়-তেঁতুলিয়া-বাংলাবান্ধা জাতীয় মহাসড়কের পাশে সিপাইপাড়া নামক স্থানে অবস্থিত। ত্রিভুজাকৃতির এ ইউনিয়নের দক্ষিণে তিরনইহাট ইউনিয়ন, পূর্বে ভারতের পশ্চিমবঙ্গ রাজ্যের জলপাইগুড়ি জেলা এবং পশ্চিমে মহানন্দা নদীর ওপাড়ে ভারতের দার্জিলিং জেলা অবস্থিত। বাংলাবান্ধা থেকে ভারতের শিলিগুড়ি শহর মাত্র সাত কিলোমিটার এবং দার্জিলিং মাত্র ৬৫ কিলোমিটার দূরে অবস্থিত। আর বাংলাবান্ধা থেকে নেপালের কাঁকরভিটা সীমান্ত মাত্র ৩০ কিলোমিটারের মধ্যে। 
এন৫ (বাংলাদেশ) জাতীয় মহাসড়কটি বাংলাবান্ধা সীমান্ত হয়ে ভারতে প্রবেশ করেছে।

প্রশাসনিক এলাকা 
বাংলাবান্ধা ইউনিয়ন তেঁতুলিয়া উপজেলার ১নং ইউনিয়ন পরিষদ। এ ইউনিয়নের প্রশাসনিক কার্যক্রম তেঁতুলিয়া থানার আওতাধীন। এটি জাতীয় সংসদের ১নং নির্বাচনী এলাকা পঞ্চগড়-১ এর অংশ। এটি ৩টি মৌজায় বিভক্ত। যথা: বাংলাবান্ধা, সিপাইপাড়া এবং খানজি কিসমত। এ ইউনিয়নে ৯টি ওয়ার্ড এবং ২৬টি ইউনিয়ন রয়েছে।

ওয়ার্ডভিত্তিক এ ইউনিয়নের গ্রামসমূহ হলো:

প্রাক্তন চেয়ারম্যানবৃন্দ 

 মোঃ খোরশরদ আলী
 মোঃ জাহেরুল ইসলাম
 মোঃ মহসীন আলী প্রধান
 মোঃ নায়বুল ইসলাম
 মোঃ কুদরত-ই-খুদা (মিলন)

স্থলবন্দর 

বাংলাদেশের সর্ব উত্তরের স্থলবন্দরটি এখানে অবস্থিত। বাংলাবান্ধা স্থলবন্দরের মাধ্যমে ভারত, নেপাল ও ভুটানের সাথে বাণিজ্য সম্পাদিত হয়। সীমান্তের ওপাড়ে ভারতের ফুলবাড়ি স্থল বন্দর। ১৯৯৭ সালের ১১ সেপ্টেম্বর থেকে নেপাল-বাংলাদেশের মাঝে সীমিত আকারে বাণিজ্য অব্যহত রয়েছে। সম্প্রতি বাংলাদেশ সরকারের বিশেষ উদ্যোগের ফলে  এলাকাটির ব্যাপক উন্নতি সাধিত হয়েছে।

তথ্যসূত্র 

তেঁতুলিয়া উপজেলার ইউনিয়ন
বাংলাবান্ধা স্থল বন্দর

বাংলাবান্ধা স্থল বন্দর বাংলাদেশের তেঁতুলিয়া উপজেলার ১নং বাংলাবান্ধা ইউনিয়নে অবস্থিত একটি স্থল বন্দর। এটি বাংলাদেশের একমাত্র স্থল বন্দর যার মাধ্যমে চারটি দেশের (বাংলাদেশ, ভারত, নেপাল, ভুটান) মধ্যে পণ্য আদান-প্রদানের সুবিধা রয়েছে।

অবস্থান 

বাংলাদেশের সর্ব-উত্তরের পঞ্চগড় জেলার তেঁতুলিয়া উপজেলার বাংলাবান্ধা ইউনিয়নে জিরো (0) পয়েন্ট এ বন্দরটি অবস্থিত। এখান থেকে বাংলাদেশের জাতীয় সংসদের ১ নং আসন শুরু। বাংলাদেশের সাথে ভারতের সীমান্ত সংলগ্ন প্রায় ১০ একর জায়গার উপর স্থলবন্দরটি অবস্থিত।

ইতিহাস 
 
১৯৯৭ সালের ১লা সেপ্টেম্বর স্থল বন্দরটি প্রথম খুলে দেওয়া হয়। নেপালের সাথে বাংলাদেশের এক বাণিজ্য চুক্তির আওতায় পণ্য আমদানি-রপ্তানির মাধ্যমে বন্দরটি প্রথম যাত্রা শুরু করে। পরবর্তীতে ২০১১ সালের জানুয়ারিতে ভারতের সাথে দ্বি-পাক্ষিক বাণিজ্য চুক্তির আওতায় ভারতের সাথেও বাংলাদেশের এ বন্দর ব্যবহারের মাধ্যমে পণ্য আমদানি-রপ্তানি শুরু হয়। এ বন্দর ব্যবহার করে নেপালে বাংলাদেশ থেকে ব্যাটারী, সীসা, পাট, ফলের রস, ওয়েস্ট কটন, কাপড়, কাঠ ও প্লাস্টিকের আসবাপপত্র রপ্তানি করা হয়। এছাড়াও ভারত থেকে প্রতিদিন গড়ে ১,০০০ মেট্রিক টন পাথর ও নেপাল থেকে গড়ে প্রতিদিন ১০০ মেট্রিক টন ডাল আমদানি করা হয়।

বাংলাদেশের রাজস্ব বিভাগের তথ্যানুসারে, এ বন্দরের মাধ্যমে  বাংলাদেশ সরকার ২০১১-১২ অর্থ বছরে, ১১ কোটি ১৮ লাখ ৭২ হাজার ৭৬৪ টাকা ও ২০১২-১৩ অর্থ বছরের জুলাই মাস পর্যন্ত ১ কোটি ২০ লাখ ৬৬ হাজার টাকা আয় হয়েছিল।

গুরুত্ব 
বাংলাদেশের ও ভারতের মধ্যে যতগুলো স্থলবন্দর চালু রয়েছে তার মধ্যে বাংলাবান্ধা সবচেয়ে সুবিধাজনক স্থানে অবস্থানে রয়েছে। এখান থেকে ভারতের পশ্চিমবঙ্গের শিলিগুড়ি ১৬ কিলোমিটার। তাছাড়াও ভারতের যে কোনো স্থানে যাতায়াতের সুবিধা রয়েছে। এছাড়া, ভারতের শৈল্য শহর দার্জিলিং ৭৭ কিলোমিটার, নেপাল সীমান্ত ৫৪ কিলোমিটার, ভুটান সীমান্ত ১৩০ কিলোমিটার ও চীন সীমান্ত ২০০ কিলোমিটার দূরে অবস্থিত। বাংলাবান্ধা স্থল বন্দরের পার্শ্ববর্তী ভারতের শিলিগুড়ির মতো সমৃদ্ধ এতো বড় শহর অন্যান্য স্থলবন্দরের কাছে নেই। ভারতের সেভেন সিস্টার রাজ্যগুলোতে যাওয়ার সবচেয়ে সুবিধাজনক করিডোর হচ্ছে দার্জিলিং জেলার বাগডোগরা বিমানবন্দর যা বাংলাবান্ধা স্থলবন্দর থেকে মাএ ১৬ কিলোমিটার দূরে। ইমিগ্রেশন কার্যক্রম শুরু হওয়ার ফলে ভারতের ফুলবাড়ি স্থল বন্দরের দ্বারা বাংলাদেশ, ভারত, নেপাল ও ভুটানের মধ্যে ব্যবসা-বাণিজ্যের ব্যাপক প্রসার পাওয়াসহ পঞ্চগড় জেলা উন্নয়নের পাশাপাশি বদলে যাবে বাংলাদেশের উওরবঙ্গের চিত্র। বাংলাবান্ধা স্থল বন্দরের বিপরীতে ভারতের ফুলবাড়ি স্থল বন্দর অবস্থান।

চিত্রশালা

আরও দেখুন 
বাংলাবান্ধা এক্সপ্রেস
বাংলাবান্ধা ইউনিয়ন
তেঁতুলিয়া উপজেলা
পঞ্চগড় জেলা
পঞ্চগড় রেলওয়ে স্টেশন

তথ্যসূত্র 

বাংলাদেশের স্থলবন্দর
তেঁতুলিয়া উপজেলা
বাংলাদেশ–ভারত সীমান্ত
দক্ষিণ এশীয় আঞ্চলিক সহযোগিতা সংস্থা
বাংলাদেশ–ভারত সীমান্ত পারাপার
বাংলাদেশের সড়ক পরিবহন
ক্যান্ডেলেরিয়ার ব্যাসিলিকা

খ্রিস্টীয় উৎসববিশেষ মধ্যে রাজপ্রাসাদ () হল একটি রোমান ক্যাথলিক ছোট রাজপ্রাসাদ যা কানারি দ্বীপপুঞ্জের প্রথম মারিয়ান ব্যাসিলিকা বা মঠ। এটি তেনেরিফে দ্বীপপুঞ্জের (ক্যানারি দ্বীপপুঞ্জ, স্পেন) ক্যান্ডেলেরিয়ার শহর এবং পৌরসভাতে অবস্থিত। এটি রাজধানী সান্টা ক্রুজ দে তেনেরিফে দ্বীপ থেকে প্রায় ২০ কিলোমিটার (১২ মাইল) দক্ষিণে অবস্থিত।

রাজপ্রাসাদ বা ব্যাসিলিকাটি ক্যানডেলারিয়ার ভার্জিনকে (ক্যানারি দ্বীপপুঞ্জের রক্ষাকর্তা) উৎসর্গীকৃত করা হয়েছে। ক্যানারি দ্বীপপুঞ্জের সরকার ক্যানডেলারিয়ার রাজপ্রাসাদকে সাংস্কৃতিক আকর্ষণ হিসেবে শ্রেণীভূক্ত করা হয়েছে। রাজপ্রাসাদটিকে জোসে এনরিক মাররেরো রেগালাদো স্থপতি দ্বারা পরিকল্পনা করা হয়েছিল।

রাজপ্রাসাদটি স্পেনের বৃহত্তম ব্যাসিলিকার অন্যতম এবং প্রায় ২.৫ মিলিয়ন প্রতি বছর একে পরিদর্শন করেন।

গ্যালারি

তথ্যসূত্র

বহিঃসংযোগ 

 কালো কুমারী মেরী: ক্যান্ডেলেরিয়ার ভার্জিন

ক্যানারি দ্বীপপুঞ্জ
খ্রিস্টধর্ম
গির্জা ভবন
ফটিকছড়ি ইউনিয়ন

ফটিকছড়ি বাংলাদেশের রাঙ্গামাটি জেলার অন্তর্গত কাউখালী উপজেলার একটি ইউনিয়ন।

আয়তন 
ফটিকছড়ি ইউনিয়নের আয়তন ১৯,২০০ একর (৭৭.৭০ বর্গ কিলোমিটার)।

জনসংখ্যার উপাত্ত 
২০২২ সালের পরিসংখ্যান অনুযায়ী ইউনিয়নের জনসংখ্যা ৫,৮৩১জন। এর মধ্যে ৫,৭৯৩জন বৌদ্ধ, ২৭জন হিন্দু, ৭জন খ্রিস্টান, ২জন মুসলিম, ও ২জন অন্যান্য ধর্মের অনুসারী।

অবস্থান ও সীমানা 
কাউখালী উপজেলার সর্ব-পশ্চিমে ফটিকছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের দক্ষিণে বেতবুনিয়া ইউনিয়ন; পূর্বে কলমপতি ইউনিয়ন; দক্ষিণ-পূর্বে ঘাগড়া ইউনিয়ন; উত্তর-পূর্বে রাঙ্গামাটি সদর উপজেলার কুতুকছড়ি ইউনিয়ন ও নানিয়ারচর উপজেলার ঘিলাছড়ি ইউনিয়ন; উত্তর-পশ্চিমে খাগড়াছড়ি জেলার লক্ষ্মীছড়ি উপজেলার বর্মাছড়ি ইউনিয়ন এবং পশ্চিমে চট্টগ্রাম জেলার ফটিকছড়ি উপজেলার খিরাম ইউনিয়ন, রাউজান উপজেলার হলদিয়া ইউনিয়ন ও ডাবুয়া ইউনিয়ন অবস্থিত।

প্রশাসনিক কাঠামো 
ফটিকছড়ি ইউনিয়ন কাউখালী উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম কাউখালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ডাবুয়া, ফটিকছড়ি ও নাভাংগা এ ৩টি মৌজা নিয়ে গঠিত।

শিক্ষা ব্যবস্থা 
ফটিকছড়ি ইউনিয়নের সাক্ষরতার হার ১৭.৭৮%। এ ইউনিয়নে ১টি মাধ্যমিক বিদ্যালয় ও ৯টি প্রাথমিক বিদ্যালয় রয়েছে।

শিক্ষা প্রতিষ্ঠান 
মাধ্যমিক বিদ্যালয়
 ডাবুয়া বৃক্ষ ভানুপুর উচ্চ বিদ্যালয়

প্রাথমিক বিদ্যালয়
 কলাবুনিয়া সরকারি প্রাথমিক বিদ্যালয়
 টুঙ্গীপাড়া রেজিস্টার্ড বেসরকারি প্রাথমিক বিদ্যালয়
 ডলুপাড়া সরকারি প্রাথমিক বিদ্যালয়
 ডাবুয়া কে পি চৌধুরী সরকারি প্রাথমিক বিদ্যালয়
 ডাবুয়া হেডম্যানপাড়া সরকারি প্রাথমিক বিদ্যালয়
 ধুপছড়িপাড়া সরকারি প্রাথমিক বিদ্যালয়
 নাভাঙ্গা সরকারি প্রাথমিক বিদ্যালয়
 বার্মাছড়ি বাজার সরকারি প্রাথমিক বিদ্যালয়
 শুকনাছড়ি সরকারি প্রাথমিক বিদ্যালয়

যোগাযোগ ব্যবস্থা 
ফটিকছড়ি ইউনিয়নে যোগাযোগের প্রধান সড়ক কাউখালী-বার্মাছড়ি সড়ক। প্রধান যোগাযোগ মাধ্যম সিএনজি চালিত অটোরিক্সা।

খাল ও নদী 
ফটিকছড়ি ইউনিয়নের মধ্য দিয়ে প্রবাহিত হচ্ছে ফটিকছড়ি খাল, সর্ত্তা খাল, ডাবুয়া খাল এবং বার্মাছড়ি ছড়া।

হাট-বাজার 
ফটিকছড়ি ইউনিয়নের প্রধান হাট-বাজার হল বার্মাছড়ি বাজার।

দর্শনীয় স্থান 
 জগিকং

উল্লেখযোগ্য ব্যক্তি 
 ক্যজাই প্রু চৌধুরী (কে পি চৌধুরী)

জনপ্রতিনিধি 
 বর্তমান চেয়ারম্যান: ধন কুমার চাকমা

আরও দেখুন 
 কাউখালী উপজেলা
 কাউখালী থানা
 রাঙ্গামাটি জেলা

তথ্যসূত্র

বহিঃসংযোগ 

কাউখালী (রাঙ্গামাটি) উপজেলার ইউনিয়ন
নরম্যান ফস্টার র‌্যামজে

নরম্যান ফস্টার র‌্যামজে, জুনিয়র একজন মার্কিন পদার্থবিজ্ঞানী যিনি ১৯৮৯ সালে পদার্থবিজ্ঞানে নোবেল পুরস্কার অর্জন করেন। কর্মজীবনের অধিকাংশ সময় তিনি হার্ভার্ড বিশ্ববিদ্যালয়ে শিক্ষকতা করেছেন।

জীবনী 
নরম্যান ফস্টার র‌্যামজে, জুনিয়র ১৯২৭ সালের ১৫ অগাস্ট ওয়াশিংটন ডিসিতে জন্মগ্রহণ করেন। তিনি ১৯৩৫ সালে কলাম্বিয়া বিশ্ববিদ্যালয় থেকে গণিতে বিএ ডিগ্রি অর্জন করেন। তিনি কেমব্রিজ বিশ্ববিদ্যালয় থেকে আবারো ব্যাচেলর্স করেন, তবে এবার পদার্থবিজ্ঞানে। তিনি ১৯৪০ সালে কলাম্বিয়া বিশ্ববিদ্যালয় থেকে পদার্থবিজ্ঞানে পিএইচডি ডিগ্রি অর্জন করেন। ১৯৪০ সালে তিনি এলিনর জেমসনকে বিয়ে করেন। তিনি দ্বিতীয় বিশ্বযুদ্ধের সময় দুই বছর এমআইটি রেডিয়েশন ল্যাবে ৩ সেন্টিমিটার তরঙ্গদৈর্ঘ্যের রাডার গবেষণা দলের প্রধান ছিলেন। ১৯৪৩ সালে লস আলামসে ম্যানহাটন প্রকল্পে কাজ করতে যান। যুদ্ধ শেষে তিনি কলাম্বিয়া বিশ্ববিদ্যালয়ে অধ্যাপক হিসেবে ফিরে আসেন। তিনি নিউইয়র্কে ব্রুকহ্যাভেন ন্যাশনাল ল্যাবরেটরী প্রতিষ্ঠায় অবদান রাখেন। ১৯৪৭ সালে তিনি হার্ভার্ড বিশ্ববিদ্যালয়ে চলে যান এবং পরবর্তী ৪০ বছর সেখানে শিক্ষকতা করেন। এ সময়ে তিনি অক্সফোর্ড বিশ্ববিদ্যালয় এবং ভার্জিনিয়া বিশ্ববিদ্যালয়ে ভিজিটিং অধ্যাপক হিসেবেও কাজ করেন।

প্রকাশনা

তথ্যসূত্র

বহিঃসংযোগ 

হার্ভার্ড বিশ্ববিদ্যালয়ের শিক্ষক
১৯১৫-এ জন্ম
নোবেল বিজয়ী পদার্থবিজ্ঞানী
২০১১-এ মৃত্যু
মিশিগান বিশ্ববিদ্যালয়ের শিক্ষক
কলাম্বিয়া বিশ্ববিদ্যালয়ের প্রাক্তন শিক্ষার্থী
আইইইই মেডেল অব অনার বিজয়ী
ন্যাশনাল মেডেল অফ সাইন্স বিজয়ী
ভ্যানেভার বুশ অ্যাওয়ার্ড বিজয়ী
মার্কিন নোবেল বিজয়ী
মার্কিন পদার্থবিজ্ঞানী
কলাম্বিয়া কলেজ (নিউ ইয়র্ক) এর প্রাক্তন শিক্ষার্থী
কলাম্বিয়া বিশ্ববিদ্যালয়ের শিক্ষক
আমেরিকান ফিজিক্যাল সোসাইটির বিশিষ্ট সভ্য
মার্কিন ফিলোসফিক্যাল সোসাইটির সদস্য
ফরাসি বিজ্ঞান একাডেমির সদস্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
হ্যান্স গেয়র্গ ডেমেল্ট

হ্যান্স গেয়র্গ ডেমেল্ট (৯ সেপ্টেম্বর, ১৯২২ - ৭ মার্চ, ২০১৭) একজন জার্মান বংশোদ্ভূত মার্কিন পদার্থবিজ্ঞানী। তিনি ১৯৮৯ সালে নোবেল পুরস্কার অর্জন করেন।

জীবনী 
তিনি ইউনিভার্সিটি অফ গ্যটিঙেন থেকে ১৯৪৮ সালে মাস্টার্স এবং ১৯৫০ সালে পিএইচডি অর্জন করেন। তিনি ডক্টরেটোত্তর গবেষণা করেন ডিউক বিশ্ববিদ্যালয়ে। সিয়াটলে অবস্থিত ইউনিভার্সিটি অব ওয়াশিংটনে ১৯৫৫ সালে সহকারী অধ্যাপক, ১৯৫৮ সালে সহযোগী অধ্যাপক এবং ১৯৬১ সালে পূর্ণ অধ্যাপক হন।

সম্মাননা 
 ডেভিসন-জার্মার পুরস্কার (১৯৭০)
 রামফোর্ড পুরস্কার (১৯৮৫)
 পদার্থবিজ্ঞানে নোবেল পুরস্কার (১৯৮৯)
 ন্যাশনাল মেডেল অব সায়েন্স (১৯৯৫)

তথ্যসূত্র 

 Autobiography
 Nobel prize press release
 University of Washington home page 

১৯২২-এ জন্ম
২০১৭-এ মৃত্যু
জার্মান বংশোদ্ভূত মার্কিন ব্যক্তি
নোবেল বিজয়ী পদার্থবিজ্ঞানী
ইউনিভার্সিটি অব ওয়াশিংটনের শিক্ষক
ন্যাশনাল মেডেল অফ সাইন্স বিজয়ী
ব্রিটিশ কলাম্বিয়া বিশ্ববিদ্যালয়ের শিক্ষক
মার্কিন নোবেল বিজয়ী
মার্কিন পদার্থবিজ্ঞানী
ডিউক বিশ্ববিদ্যালয়ের শিক্ষক
আমেরিকান ফিজিক্যাল সোসাইটির বিশিষ্ট সভ্য
জার্মান নোবেল বিজয়ী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
জর্জ এলউড স্মিথ

জর্জ এলউড স্মিথ (জন্ম: ১০ মে, ১৯৩০) একজন মার্কিন বিজ্ঞানী, চার্জ কাপল্‌ড ডিভাইস এর সহ-উদ্ভাবক। চার্জ কাপল্‌ড ডিভাইস উদ্ভাবনের জন্য তিনি ২০০৯ সালে পদার্থবিজ্ঞানে নোবেল পুরস্কার লাভ করেন।

জীবনী 
স্মিথ নিউ ইয়র্কে জন্মগ্রহণ করেন। তিনি ১৯৫৫ সালে পেনসিলভানিয়া বিশ্ববিদ্যালয় থেকে বিএসসি ডিগ্রি লাভ করেন। ১৯৫৯ সালে মাত্র তিন পৃষ্ঠার অভিসন্দর্ভে তিনি শিকাগো বিশ্ববিদ্যালয় থেকে পিএইচডি ডিগ্রি লাভ করেন। তিনি নিউ জার্সির বেল ল্যাবসে ১৯৫৯ সাল থেকে ১৯৮৬ সাল পর্যন্ত কাজ করেন। তিনি ১২টিরও বেশি প্যাটেন্টের অধিকারী। ১৯৬৯ সালে উইলার্ড বয়েলের সাথে যৌথভাবে চার্জ কাপল্‌ড ডিভাইস উদ্ভাবন করেন।

তথ্যসূত্র

বহিঃসংযোগ 

১৯৩০-এ জন্ম
জীবিত ব্যক্তি
নোবেল বিজয়ী পদার্থবিজ্ঞানী
শিকাগো বিশ্ববিদ্যালয়ের প্রাক্তন শিক্ষার্থী
পেনসিলভেনিয়া বিশ্ববিদ্যালয়ের প্রাক্তন শিক্ষার্থী
চার্লস স্টার্ক ড্র্যাপার প্রাইজ বিজয়ী
মার্কিন নোবেল বিজয়ী
উইলার্ড বয়েল

উইলার্ড স্টারলিং বয়েল একজন কানাডীয় মার্কিন পদার্থবিজ্ঞানী এবং চার্জ কাপল্‌ড ডিভাইস এর সহ-উদ্ভাবক। বয়েল ২০০৯ সালে পল জর্জ এলউড স্মিথের সাথে যৌথভাবে পদার্থবিজ্ঞানে নোবেল পুরস্কার অর্জন করেন।

জীবনী 
বয়েল ১৯২৪ সালের ১৯ অগাস্ট জন্মগ্রহণ করেন। ১৯৪৩ সালে তিনি রয়েল কানাডিয়ান নেভীতে যোগদান করেন। তিনি ম্যাকগিল বিশ্ববিদ্যালয় থেকে ১৯৪৭ সালে বিএসসি, ১৯৪৮ সালে এমএসসি এবং ১৯৫০ সালে পিএইচডি অর্জন করেন। ডক্টরেট অর্জনের পরে তিনি কানাডার রেডিয়েশন ল্যাবে এক বছর এবং কানাডার রয়েল মিলিটারী কলেজে দুই বছর কাজ করেন। ১৯৫৩ সালে তিনি বেল ল্যাবসে যোগ দেন। ১৯৬৯ সালে তিনি জর্জ এলউড স্মিথের সাথে যৌথভাবে চার্জ কাপল্‌ড ডিভাইস উদ্ভাবন করেন। তিনি ১৯৭৫ থেকে ১৯৭৯ সাল পর্যন্ত বেল ল্যাবসে নির্বাহী পরিচালক পদে আসীন ছিলেন।

তথ্যসূত্র

বহিঃসংযোগ 

১৯২৪-এ জন্ম
২০১১-এ মৃত্যু
কানাডীয় নোবেল বিজয়ী
কানাডীয় পদার্থবিজ্ঞানী
নোবেল বিজয়ী পদার্থবিজ্ঞানী
ম্যাকগিল বিশ্ববিদ্যালয়ের প্রাক্তন শিক্ষার্থী
চার্লস স্টার্ক ড্র্যাপার প্রাইজ বিজয়ী
মার্কিন যুক্তরাষ্ট্রে কানাডীয় প্রবাসী
কানাডীয় উদ্ভাবক
বৃক্কের রোগে মৃত্যু
ডেভিড জোনাথন গ্রোস

ডেভিড জোনাথন গ্রোস (জন্ম: ১৯ ফেব্রুয়ারি, ১৯৪১) একজন মার্কিন কণা পদার্থবিজ্ঞানী। তিনি ইউনিভার্সিটি অব ক্যালিফোর্নিয়া, সান্তা বারবারা এর কাভলি ইনস্টিটিউট অব থিওরেটিক্যাল ফিজিক্সের সাবেক পরিচালক। তিনি এই বিশ্ববিদ্যালয়ের পদার্থবিজ্ঞান বিভাগের একজন অধ্যাপক।

জীবনী 
ডেভিড গ্রোস ১৯৪১ সালের ১৯ ফেব্রুয়ারি ওয়াশিংটন ডিসিতে জন্মগ্রহণ করেন। তিনি জেরুসালেমের হিব্রু বিশ্ববিদ্যালয় থেকে ব্যাচেলর্স এবং মাস্টার্স ডিগ্রি অর্জন করেন। তিনি ইউনিভার্সিটি অব ক্যালিফোর্নিয়া, বার্কলে থেকে ১৯৬৬ সালে পিএইচডি অর্জন করেন। ১৯৯৭ সাল পর্যন্ত তিনি হার্ভার্ড বিশ্ববিদ্যালিয়ের একজন জুনিয়র ফেলো এবং প্রিন্সটন বিশ্ববিদ্যালয়ের একজন অধ্যাপক ছিলেন।

পুরস্কার ও সম্মাননা 
 নোবেল পুরস্কার, (২০০৪)

তথ্যসূত্র

বহিঃসংযোগ 

হার্ভার্ড বিশ্ববিদ্যালয়ের শিক্ষক
১৯৪১-এ জন্ম
নোবেল বিজয়ী পদার্থবিজ্ঞানী
জীবিত ব্যক্তি
ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
প্রিন্সটন বিশ্ববিদ্যালয়ের শিক্ষক
ক্যালিফোর্নিয়া বিশ্ববিদ্যালয়, সান্তা বারবারার শিক্ষক
হার্ভি পুরস্কার বিজয়ী
সাকুরাই প্রাইজ বিজয়ী
মার্কিন নোবেল বিজয়ী
আমেরিকান ফিজিক্যাল সোসাইটির বিশিষ্ট সভ্য
রুশ বিজ্ঞান অ্যাকাডেমির বিদেশী সদস্য
হার্ভার্ড বিশ্ববিদ্যালয়ের প্রাক্তন শিক্ষার্থী
মার্কিন ফিলোসফিক্যাল সোসাইটির সদস্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
কণা পদার্থবিজ্ঞানী
তাত্ত্বিক পদার্থবিজ্ঞানী
ওয়াশিংটন, ডি.সির বিজ্ঞানী
আন্তর্জাতিক সংস্থা

আন্তর্জাতিক সংস্থা দুই বা ততোধিক দেশে কর্মরত এক ধরনের সংস্থাবিশেষ। এতে সাধারণতঃ বেসরকারী সংস্থার তুলনায় আন্তর্জাতিক পর্যায়ের জনগোষ্ঠীর সম্পৃক্ততাসহ সদস্য সংখ্যা তুলনামূলকভাবে অধিক থাকে। এছাড়াও, সংস্থার কর্মক্ষেত্র কিংবা কর্মতৎপরতা ভিন্ন হয়। এ ধরনের সংস্থাগুলো দেশের সরকার ব্যবস্থায় হস্তক্ষেপ করতে পারে না। তবে সরকারের কর্মপন্থার সাথে সীমিত পর্যায়ে অংশগ্রহণ করে থাকে। বিশ্ব স্বাস্থ্য সংস্থা,বিশ্ব স্কাউট সংস্থা জাতিসংঘ, রেডক্রস আন্তর্জাতিক সংস্থার প্রকৃষ্ট উদাহরণ। এছাড়াও রয়েছে OIC, কমনওয়েলথ ইত্যাদি।

প্রকারভেদ 
আন্তর্জাতিক সংস্থা প্রধানত দুই ধরনের হয়ে থাকে। সেগুলো হচ্ছে -
 আন্তর্জাতিক বেসরকারী সংস্থা ও
 আন্তঃসরকারি সংস্থা

যে-সকল বেসরকারী সংস্থা বা আন্তর্জাতিক পর্যায়ে অংশগ্রহণ করে, সেগুলো আন্তর্জাতিক বেসরকারী সংস্থারূপে পরিচিতি লাভ করে। এ ধরনের সংস্থা আবার দুই প্রকার। যথা :-
 আন্তর্জাতিক অ-লাভজনক সংস্থা: বিশ্ব স্কাউট আন্দোলন সংস্থা, ইন্টারন্যাশনাল কমিটি অফ দ্য রেড ক্রস, মেডিসিনস্‌ স্যান্স ফ্রন্টিয়ার্স ইত্যাদি।
 আন্তর্জাতিক করপোরেশন: সচরাচর আন্তর্জাতিক করপোরেশন বহুজাতিক প্রতিষ্ঠান হিসেবে বিবেচিত হয়ে থাকে। কোকা-কোলা কোম্পানী, পেপসিকো, টয়োটা ইত্যাদি এ জাতীয় করোপরেশনের প্রধান উদাহরণ।

আন্তঃসরকার সংস্থাকে আন্তর্জাতিক সরকারি সংগঠনরূপেও আখ্যায়িত করা হয়। এ ধরনের সংস্থা আন্তর্জাতিক সংস্থার সাথে নিবিড়ভাবে সম্পৃক্ত। সাধারণতঃ স্বাধীন দেশগুলোর জোট সদস্য রাষ্ট্র হিসেবে থাকে। জাতিসংঘ, অর্থনৈতিক সহযোগিতা ও উন্নয়ন সংস্থা (ওইসিডি), ইউরোপের নিরাপত্তা ও সহযোগিতা সংস্থা (ওএসসিই), ইউরোপীয় কাউন্সিল (সিওই), ইউরোপীয় ইউনিয়ন (ইইউ), বিশ্ব বাণিজ্য সংস্থা (ডব্লিউটিও) উল্লেখযোগ্য আন্তর্জাতিক সরকারি সংগঠন। স্বচ্ছতা নিরূপণের জন্য জাতিসংঘকে আন্তর্জাতিক সংগঠন থেকে আন্তঃসরকার সংস্থা হিসেবে বিবেচনা করা হয়।

তথ্যসূত্র

আরও দেখুন 
 ইন্টারন্যাশনাল কমিটি অফ দ্য রেড ক্রস
 অ্যামনেস্টি ইন্টারন্যাশনাল
 হিউম্যান রাইটস্‌ ওয়াচ
 ট্রান্সপারেন্সি ইন্টারন্যাশনাল
 বার্ডলাইফ ইন্টারন্যাশনাল
 সেভ দি চিলড্রেন
 কোমল পানীয়

 
সাংস্কৃতিক বিশ্বায়ন
হিউ ডেভিড পলিতজার

হিউ ডেভিড পলিতজার () (জন্ম: ৩১ আগস্ট, ১৯৪৯) একজন মার্কিন তাত্ত্বিক পদার্থবিজ্ঞানী।

জীবনী 
পলিতজার নিউ ইয়র্ক সিটিতে জন্মগ্রহণ করেন। তিনি মিশিগান বিশ্ববিদ্যালয় থেকে ১৯৬৯ সালে ব্যাচেলর্স এবং হার্ভার্ড বিশ্ববিদ্যালয় থেকে ১৯৭৪ সালে পিএইচডি অর্জন করেন। তিনি বর্তমানে ক্যালিফোর্নিয়া ইনস্টিটিউট অফ টেকনোলজিতে তাত্ত্বিক পদার্থবিজ্ঞানের অধ্যাপক।

পুরস্কার ও সম্মাননা 
 নোবেল পুরস্কার, ২০০৪

তথ্যসূত্র

বহিঃসংযোগ 

হার্ভার্ড বিশ্ববিদ্যালয়ের প্রাক্তন শিক্ষার্থী
১৯৪৯-এ জন্ম
জীবিত ব্যক্তি
নোবেল বিজয়ী পদার্থবিজ্ঞানী
ক্যালিফোর্নিয়া ইনস্টিটিউট অব টেকনোলজির শিক্ষক
মিশিগান বিশ্ববিদ্যালয়ের প্রাক্তন শিক্ষার্থী
সাকুরাই প্রাইজ বিজয়ী
মার্কিন নোবেল বিজয়ী
মার্কিন নিউক্লীয় পদার্থবিজ্ঞানী
ইহুদি মার্কিন বিজ্ঞানী
হার্ভার্ড সভ্য
কণা পদার্থবিজ্ঞানী
তাত্ত্বিক পদার্থবিজ্ঞানী
ফ্রাঙ্ক অ্যান্থনি উইলচেক

ফ্রাঙ্ক অ্যান্থনি উইলচেক একজন মার্কিন তাত্ত্বিক পদার্থবিজ্ঞানী, গণিতবিদ। তিনি বর্তমানে ম্যাসাচুসেট্‌স ইনস্টিটিউট অফ টেকনোলজির পদার্থবিজ্ঞানের অধ্যাপক। তিনি ২০০৪ সালে পদার্থবিজ্ঞানে নোবেল পুরস্কার লাভ করেন।

জীবনী 
উইলচেক ১৯৭০ সালে শিকাগো বিশ্ববিদ্যালয় থেকে গণিত বিষয়ে বিজ্ঞানে স্নাতক উপাধি, প্রিন্সটন বিশ্ববিদ্যালয় থেকে ১৯৭২ সালে গণিত বিষয়ে কলাবিদ্যায় স্নাতকোত্তর উপাধি এবং ১৯৭৪ সালে পদার্থবিজ্ঞানে ডক্টরেট উপাধি অর্জন করেন। তিনি এমআইটি সেন্টার ফর থিওরেটিক্যাল ফিজিক্সের (তাত্ত্বিক পদার্থবিজ্ঞান গবেষণাকেন্দ্র) অধ্যাপক। তিনি প্রিন্সটনের ইন্সটিটিউট অব অ্যাডভান্সড স্টাডি (উন্নততর গবেষণা প্রতিষ্ঠান) এবং ইউনিভার্সিটি অব ক্যালিফোর্নিয়া অ্যাট স্যান্টা বারবারা-র কাভলি ইনস্টিটিউট অব থিওরেটিক্যাল ফিজিক্সেও (তাত্ত্বিক পদার্থবিজ্ঞান গবেষণাকেন্দ্র) কর্মরত ছিলেন।

তথ্যসূত্র

বহিঃসংযোগ 

 Longer biography at Lifeboat Foundation website
 Frank Wilczek explains Einstein's massive contributions to science
 Papers in ArXiv
 Frank Wilczek discusses his book "The Lightness of Being" on the 7th Avenue Project Radio Show
 The World's Numerical Recipe
 Scientific articles by Wilczek in the INSPIRE-HEP database
 Wilczek on anyons and superconductivity
 Blog of the Wilczek family's Nobel adventures 
 Freeman Dyson, "Leaping into the Grand Unknown: Review of The Lightness of Being," The New York Review of Books 56(6), April 9, 2009.
 ForaTV: The Large Hadron Collider and Unified Field Theory
 A radio interview with Frank Wilczeck  Aired on the Lewis Burke Frumkes Radio Show the 10th of April 2011.
  from February 2011 for Cambridge University Television
Jeffrey Epstein VI Foundation

১৯৫১-এ জন্ম
জীবিত ব্যক্তি
মার্কিন অজ্ঞেয়বাদী
মার্কিন নোবেল বিজয়ী
সাকুরাই প্রাইজ বিজয়ী
মার্কিন পদার্থবিজ্ঞানী
ইনস্টিটিউট ফর অ্যাডভান্সড স্টাডির শিক্ষক
ম্যাকআর্থার সভ্য
আমেরিকান অ্যাসোসিয়েশন ফর দ্য অ্যাডভান্সমেন্ট অফ সায়েন্সের সভ্য
ম্যাসাচুসেট্‌স ইনস্টিটিউট অব টেকনোলজির শিক্ষক
নোবেল বিজয়ী পদার্থবিজ্ঞানী
লরেন্টজ মেডেল বিজয়ী
কণা পদার্থবিজ্ঞানী
পোলীয় বংশোদ্ভূত মার্কিন ব্যক্তি
ইতালীয় বংশোদ্ভূত মার্কিন ব্যক্তি
মার্টিন ভ্যান বিউরিন হাই স্কুলের প্রাক্তন শিক্ষার্থী
প্রিন্সটন বিশ্ববিদ্যালয়ের প্রাক্তন শিক্ষার্থী
শিকাগো বিশ্ববিদ্যালয়ের প্রাক্তন শিক্ষার্থী
মানিওলা, নিউ ইয়র্কের ব্যক্তি
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
তাত্ত্বিক পদার্থবিজ্ঞানী
তাত্ত্বিক কণা পদার্থবিজ্ঞান প্রাপক জন্য জে জে সাকুরাই পুরস্কার বিজয়ী
আমেরিকান ফিজিক্যাল সোসাইটির বিশিষ্ট সভ্য
প্রাক্তন রোমান ক্যাথলিক
মার্কিন ফিলোসফিক্যাল সোসাইটির সদস্য
রয়্যাল নেদারল্যান্ডস কলা ও বিজ্ঞান একাডেমির সদস্য
নিউ ইয়র্ক (অঙ্গরাজ্য)-এর বিজ্ঞানী
ম্যাসাচুসেটস ইনস্টিটিউট অব টেকনোলজি স্কুল অব সায়েন্সের শিক্ষক
সর্বেশ্বরবাদী
মার্টিন লুইস পার্ল

মার্টিন লুইস পার্ল একজন মার্কিন পদার্থবিজ্ঞানী যিনি টাউ লেপটন আবিষ্কারের জন্য ১৯৯৫ সালে পদার্থবিজ্ঞানে নোবেল পুরস্কার অর্জন করেন।

জীবনী
পার্ল ১৯৫৫ সালে কলাম্বিয়া বিশ্ববিদ্যালয় থেকে পিএইচডি অর্জন করেন। তার পিএইচডি উপদেষ্টা ছিলেন ১৯৪৪ সালে পদার্থবিজ্ঞানে নোবেল পুরস্কার বিজয়ী রাবি। তিনি তার কর্মজীবনের অধিকাংশ সময় মিশিগান বিশ্ববিদ্যালয় এবং স্ল্যাক ন্যাশনাল অ্যাক্সিলারেটর ল্যাবরেটরী এ ব্যয় করেন। সম্প্রতি তিনি লিভারপুল বিশ্ববিদ্যালয়ে যোগদান করেছেন।

সম্মাননা 
সম্মানসূচক ডক্টরেট, ইউনিভার্সিটি অব বেলগ্রেড, ২০০৯

তথ্যসূত্র

বহিঃসংযোগ 
 Biography and Bibliographic Resources, from the Office of Scientific and Technical Information, United States Department of Energy
 Nobel autobiography 
 Personal blog: Reflections on Physics
 U.S. Patent 5943075 Universal fluid droplet ejector (Martin Lewis Perl)
 U.S. Patent 5975682 Two-dimensional fluid droplet arrays generated using a single nozzle (Martin Lewis Perl)

১৯২৭-এ জন্ম
মার্কিন পদার্থবিজ্ঞানী
মার্কিন নোবেল বিজয়ী
পদার্থবিজ্ঞানে নোবেল বিজয়ী
মিশিগান বিশ্ববিদ্যালয়ের শিক্ষক
কলাম্বিয়া বিশ্ববিদ্যালয়ের প্রাক্তন শিক্ষার্থী
পদার্থবিজ্ঞানে ওল্ফ পুরস্কার বিজয়ী
নোবেল বিজয়ী পদার্থবিজ্ঞানী
বেলারুশীয় ইহুদি বংশোদ্ভূত মার্কিন ব্যক্তি
ইহুদি মার্কিন বিজ্ঞানী
২০১৪-এ মৃত্যু
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
কণা পদার্থবিজ্ঞানী
বারট্রাম ব্রকহাউস

বারট্রাম নেভিল ব্রকহাউস (জন্ম: জুলাই ১৫, ১৯১৮ – মৃত্যু: অক্টোবর ১৩, ২০০৩) একজন কানাডীয় পদার্থবিজ্ঞানী। তিনি ১৯৯৪ সালে পদার্থবিজ্ঞানে নোবেল পুরস্কার লাভ করেন।

জীবনী 
ব্রকহাউস আলবার্টায় জন্মগ্রহণ করেন। তিনি ইউনিভার্সিটি অব ব্রিটিশ কলাম্বিয়া থেকে ১৯৪৭ সালেবিএ এবং টরন্টো বিশ্ববিদ্যালয় থেকে ১৯৪৮ সালে এমএ এবং ১৯৫০ সালে পিএইচডি ডিগ্রি অর্জন করেন। ১৯৬২ সালে তিনি ম্যাকমাস্টার বিশ্ববিদ্যালয়ে অধ্যাপক হন এবং ১৯৮৪ সাল পরযন্ত সেখানেই কর্মরত ছিলেন।

সম্মাননা ও স্বীকৃতি 
 কম্প্যানিয়ন অব দ্য অর্ডার অব কানাডা, ১৯৯৫

তথ্যসূত্র

বহিঃসংযোগ 
 science.ca profile
 Bertram Brockhouse
 Nobel site 

১৯১৮-এ জন্ম
২০০৩-এ মৃত্যু
কানাডীয় পদার্থবিজ্ঞানী
কানাডীয় নোবেল বিজয়ী
নোবেল বিজয়ী পদার্থবিজ্ঞানী
ব্রিটিশ কলাম্বিয়া বিশ্ববিদ্যালয়ের প্রাক্তন শিক্ষার্থী
টরন্টো বিশ্ববিদ্যালয়ের প্রাক্তন শিক্ষার্থী
রয়েল সোসাইটির সভ্য
আমেরিকান ফিজিক্যাল সোসাইটির বিশিষ্ট সভ্য
রয়েল সুয়েডীয় বিজ্ঞান অ্যাকাডেমির সদস্য
অলিভার ই. বাকলি ঘনপদার্থবিজ্ঞান পুরস্কার বিজয়ী
ডেভিড মরিস লী

ডেভিড মরিস লী (জন্ম: ২০ জানুয়ারি, ১৯৩১) একজন নোবেল বিজয়ী মার্কিন পদার্থবিজ্ঞানী। তিনি ১৯৯৬ সালে ডগলাস ডীন অশেররফ এবং রবার্ট সি. রিচার্ডসন এর সাথে হিলিয়াম-৩ এর সুপারফ্লুইডিটি আবিষ্কারের জন্য পদার্থবিজ্ঞানে নোবেল পুরস্কার লাভ করেন।

জীবনী 
লী যুক্তরাষ্ট্রের নিউ ইয়র্ক এর রী শহরে জন্মগ্রহণ করেন। তার বাবা, এ্যান্নেট (ফ্রাংক্স), একজন শিক্ষক, এবং মা মারভিন লী, একজন তড়িৎ প্রকৌশলী ছিলেন। তারা উভয়ই ইংল্যান্ড এবং লিথুয়ানিয়ার ইহুদী অভিবাসী পরিবারের সন্তান ছিলেন। ডেভিড লী ১৯৫২ সালে হার্ভার্ড বিশ্ববিদ্যালয় থেকে গ্র্যাজুয়েট হন। এর পর তিনি মার্কিন সেনাবাহিনীতে ২২ মাস কাজ করেন। এরপর তিনি কানেকটিকাট বিশ্ববিদ্যালয় থেকে মাস্টার্স ডিগ্রি অর্জন করেন। তিনি ১৯৫৯সালে ইয়েল বিশ্ববিদ্যালয় থেকে পিএইচডি ডিগ্রি অর্জন করেন।

পুরস্কার ও সম্মাননা 
 নোবেল পুরস্কার, ১৯৯৬

তথ্যসূত্র

বহিঃসংযোগ 

হার্ভার্ড বিশ্ববিদ্যালয়ের প্রাক্তন শিক্ষার্থী
১৯৩১-এ জন্ম
নোবেল বিজয়ী পদার্থবিজ্ঞানী
জীবিত ব্যক্তি
টেক্সাস এ অ্যান্ড এম ইউনিভার্সিটির শিক্ষক
কর্নেল বিশ্ববিদ্যালয়ের শিক্ষক
ইয়েল বিশ্ববিদ্যালয়ের প্রাক্তন শিক্ষার্থী
মার্কিন নোবেল বিজয়ী
লিথুয়ানীয় ইহুদি বংশোদ্ভূত মার্কিন ব্যক্তি
ইহুদি মার্কিন বিজ্ঞানী
কানেটিকাট বিশ্ববিদ্যালয়ের প্রাক্তন শিক্ষার্থী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
রুশ বিজ্ঞান অ্যাকাডেমির বিদেশী সদস্য
নিউ ইয়র্ক (অঙ্গরাজ্য)-এর বিজ্ঞানী
আমেরিকান ফিজিক্যাল সোসাইটির বিশিষ্ট সভ্য
অলিভার ই. বাকলি ঘনপদার্থবিজ্ঞান পুরস্কার বিজয়ী
ডগলাস ডীন অশেররফ

ডগলাস ডীন অশেররফ একজন পদার্থবিজ্ঞানী। তিনি হিলিয়াম-৩ এর সুপারফ্লুইডিটি এর একজন গবেষক। তিনি ১৯৯৬ সালে ডেভিড লী এবং রবার্ট সি. রিচার্ডসন এর সাথে পদার্থে নোবেল পুরস্কার লাভ করেন।

জীবনী 
অশেররফ ১৯৬৭ সালে ক্যালিফোর্নিয়া ইন্সটিটিউট অফ টেকনোলজি থেকে ব্যাচেলর্স ডিগ্রি লাভ করেন। তিনি ১৯৭৩ সালে কর্নেল বিশ্ববিদ্যালয় থেকে পিএইচডি ডিগ্রি লাভ করেন। এরপর তিনি নিউ জার্সির বেল ল্যাবসে ১৫ বছর কাজ করেন। ১৯৮৭ সালে স্ট্যানফোর্ড বিশ্ববিদ্যালয়ের পদার্থবিজ্ঞান ও ফলিত পদার্থবিজ্ঞান বিভাগে যোগদান করেন। ১৯৯৩-১৯৯৬ সাল পর্যন্ত তিনি এই বিভাগের চেয়ারম্যানের দায়িত্ব পালন করেন।

তথ্যসূত্র

বহিঃসংযোগ 

স্ট্যানফোর্ড বিশ্ববিদ্যালয়ের শিক্ষক
১৯৪৫-এ জন্ম
নোবেল বিজয়ী পদার্থবিজ্ঞানী
মার্কিন পদার্থবিজ্ঞানী
কর্নেল বিশ্ববিদ্যালয়ের প্রাক্তন শিক্ষার্থী
ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
মার্কিন নোবেল বিজয়ী
রুশ ইহুদি বংশোদ্ভূত মার্কিন ব্যক্তি
আমেরিকান ফিজিক্যাল সোসাইটির বিশিষ্ট সভ্য
ইহুদি মার্কিন বিজ্ঞানী
জীবিত ব্যক্তি
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
অ্যাবরদিনের ব্যক্তি
অলিভার ই. বাকলি ঘনপদার্থবিজ্ঞান পুরস্কার বিজয়ী
রবার্ট কোলম্যান রিচার্ডসন

রবার্ট কোলম্যান রিচার্ডসন (জন্ম: জুন ২৬, ১৯৩৭ – ফেব্রুয়ারি ১৯, ২০১৩) একজন মার্কিন পরীক্ষামূলক পদার্থবিজ্ঞানী। রিচার্ডসন,ডগলাস অশেররফ, একজন প্রাক্তন গবেষক এবং ডেভিড লী, তৎকালীন স্নাতক শিক্ষার্থীর সাথে কর্নেল বিশ্ববিদ্যালয়ের গবেষণাগারে হিলিয়াম-৩ এর সুপারফ্লুইডিটি আবিষ্কারের জন্য পদার্থে নোবেল পুরস্কার লাভ করেন।
তিনি ভার্জিনিয়া তেক থেকে ১৯৮ সালে ব্যাচেলর অব সায়েন্স এবং ১৯৬০ সালে মাস্টার্স ডিগ্রি অর্জন করেন। তিনি ১৯৬৫ সালে ডিউক বিশ্বিদ্যালয় থেকে পিএইচই ডিগ্রি অর্জন করেন। তিনি বর্তমানে কর্নেল বিশ্ববিদ্যালয়ের পদার্থবিজ্ঞানের ফ্লয়েড নিউম্যান অধ্যাপক।

তথ্যসূত্র

বহিঃসংযোগ 
 Cornell webpage
 Freeview video Interview with Robert Richardson by the Vega Science Trust

১৯৩৭-এ জন্ম
মার্কিন নোবেল বিজয়ী
মার্কিন পদার্থবিজ্ঞানী
নোবেল বিজয়ী পদার্থবিজ্ঞানী
কর্নেল বিশ্ববিদ্যালয়ের শিক্ষক
ডিউক বিশ্ববিদ্যালয়ের প্রাক্তন শিক্ষার্থী
২০১৩-এ মৃত্যু
ডিউক বিশ্ববিদ্যালয়ের শিক্ষক
পরীক্ষণমূলক পদার্থবিজ্ঞানী
মার্কিন ফিলোসফিক্যাল সোসাইটির সদস্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
অলিভার ই. বাকলি ঘনপদার্থবিজ্ঞান পুরস্কার বিজয়ী